Univerza v Mariboru

Pedagoška fakulteta Maribor

Oddelek za Razredni pouk

PREHRANJEVALNA VERIGA

Didaktični praktikum iz naravoslovja in tehnike

Avtorica: T. C.

Mentor: asist. mag. R. R., prof.

Maribor, marec 2012

**ŠTUDENTKA**: T. C., 2. Letnik RP, štud. Leto 2011/2012, LV1, TEH

**TEMA**: Prehranjevalna veriga, 9

**EKSPERIMENT**: Prehranjevalna veriga

**NAMEN**:

Glede na namen: Uvodni(motivacijski ali mobilizacijski)

Glede na vrsto eksperimenta: Demonstracijski, množični

Glede na tehniko izvajanja: Kvalitativni

Glede na lokacijsko delitev: Laboratorijski

**PREGLED**: Otroci vedo, da se živa bitja prehranjujejo. Skušala jim bom približati pojem prehranjevalna veriga. Tako bodo spoznali, kdo se s kom prehranjuje. Spoznali bodo tudi, da je za rast rastlin in za obstoj živalske vrste potrebna energija, Sonce.

**ČAS**: Eksperiment bi v šoli izvajala celo šolsko uro, 45 min. Tako bi vsak otrok lahko sestavil več prehranjevalnih verig in spletov. Ker imam na voljo samo 10 min, bom skušala čim hitreje predstaviti bistvo.

**ZAHTEVNOST**: Eksperiment je preprost in popolnoma varen. Zasnovan je tako, da bodo vsi učenci dojeli bistvo prehranjevalne verige in spleta.

**OSNOVNI KONCEPTI**:

Sestavijo prehranjevalno verigo

Znajo razložiti pojem proizvajalcev in potrošnikov v naravi

Razumejo odvisnost življenja na Zemlji od Sonca

**VEŠČINE**:

Kompetence:

* Organiziranje in načrtovanje dela
* Varnost
* Žive organizme sestavljajo biološke molekule, ki se vključujejo v kemizem življenja
* Rastline in živali proizvajajo kompleksne molekule, pomembne za življenje
* Urejeno stanje povezano z življenjem na zemlji je nastalo s pomočjo izrabe energije sonca (pretvorba E v fotosintezi)

**MATERIALNI PRIPOMOČKI**: Fotografije in magneti

**OSNOVNO ZNANJE**: Učenci vedo, da morajo uživati hrano, če hočejo živeti. Vedo, da tudi živali potrebujejo hrano za preživetje. Verjetno jim je pa manj znano, da vsa živa bitja potrebujejo energijo za življenje.

**PRIPRAVA**: Ko sem dobila temo prehranjevalna veriga sem vedela, da bom morala ta pojem čim bolj približati učencem. Odločila sem se, da to predstavim s pomočjo fotografij. Mislim, da so fotografije veliko bolj zanimive za otroke, kot le golo besedilo. Pripraviti sem se morala tudi na to, kako bom čim bolj enostavno povedala kdo je to potrošnik in kdo porabnik. Največ časa sem potrebovala za predstavitev odvisnosti življenja na Zemlji od Sonca. Zdelo se mi je, da se otroci ne zavedajo, da je za vso življenje potrebno sonce. Tudi tega problema sem se hotela lotiti tako, da ga bodo učenci razumeli, zato bom uporabila fotografijo, ki ta problem prikazuje.

**POTEK**:

Najprej se bomo pogovorili kaj pomeni pojem prehranjevalna veriga.

Učenci dobijo besede, ki jih skušajo smiselno razporediti.

Pokličem učenca, ki nam verigo predstavi na tabli.

Učencem predstavim pojem potrošnik in porabnik ter jih prosim, da mi povedo primer za posamezen pojem.

Spoznali bomo pojem prehranjevalni splet.

Skušajo sestaviti prehranjevalni splet, pokažem jim sliko spleta.

Predstavimo pomembnost prehranjevalnega spleta.

Povprašam jih ali vedo zakaj življenje na zemlji sploh poteka in od česa je odvisno. Skupaj bomo spoznali zakaj je temu tako.

Videli bomo, da vse energije niso odvisne od Sonca.

**KOMENTAR**:

Tema, ki sem jo prejela, je zelo zanimiva. V šoli bi jo predstavila bistveno podrobneje. Verjetno bi se zanjo odločila na kakšnem naravoslovnem dnevu. Tako bi jo lahko res temeljito predelali. Učenci bi lahko pokazali tudi svoje risarske sposobnosti, narisali bi lahko različne živali, ki bi jih kasneje smiselno povezali med seboj (kdo se s kom prehranjuje). Z učenci bi lahko odšli tudi v gozd in tam opazovali živali, o katerih bi se pogovorili in spoznali s čim se prehranjuje. Lahko bi izvedli tudi kalitev rastlin. Rastline bi dali kalit v prostor kjer ni svetlobe in v prostor, kjer je svetloba. Tako bi lažje razumeli, da sta svetloba in toplota res potrebni za življenje.